EURES - Fréttir - Ungir stúdentar nýta sér reynslu EURES samstarfsnetsins - Framkvæmdastjórn Evrópu Skip to page content, site navigation or site search.
EURES hélt nýlega ásamt Ghent háskólanum í Belgíu upplýsingaviðburð fyrir unga stúdenta og þá sem lokið hafa háskólanámi. Þeir sem mættu áttu kost á því að hlýða á kynningar og ráðfæra sig við EURES ráðgjafa. 29. febrúar hélt Ghent háskólinn í Belgíu viðburð í samstarfi við EURES. Viðburðurinn „Unnið í Evrópu“, sem þegar er á sínu öðru ári, beindist sérstaklega að því að veita ungum háskólanemum og þeim sem lokið hafa námi upplýsingar um búsetu- og starfsaðstæður í Evrópu.
EURES ráðgjafar frá fimm löndum voru á staðnum til að standa fyrir kynningum um líf og störf í viðkomandi löndum og vera til ráðgjafar yfir daginn. Um 170 stúdentar sóttu kynningar eða einstaklingsráðgjöf á þessum skemmtilega og aðgengilega viðburði. „Mikið af námsmönnum komu á síðasta ári og við vorum afskaplega ánægð með mætinguna í ár,“ segir Karel De Middeleir, náms- og starfsráðgjafi við Ghent háskóla. „Á meðan sumir komu af einskærri forvitni að þá var meirihlutinn mjög einbeittur og vissi nákvæmlega hvaða lönd þættu áhugaverð og hvaða mál ræða ætti við EURES ráðgjafana,“ heldur hann áfram. Háskólinn, sem er með 11 svið og 140 mismunandi deildir, býður upp á mikla fjölbreytni og að sama skapi mjög fjölbreytta námsmenn sem hafa áhuga á að nema og starfa í öðrum löndum. Það voru til að mynda margir ungir sérfræðingar úr læknastéttinni sem höfðu ekki einungis mjög mikilsmetna þekkingu á læknasviðinu heldur einnig kunnáttu í fjölda evrópskra tungumála. Rob Floris, EURES ráðgjafi í Svíþjóð var einn af þeim fimm ráðgjöfum sem voru á staðnum í ár. Hann trúir því að sú færni og tungumálaþekking, sem var í boði, hafi gert námsmönnum og þeim sem lokið hafa námi, auðveldara fyrir að koma til Svíþjóðar til vinnu. „Það kom okkur ánægjulega á óvart að hitta svo margt vel menntað og fjöltyngt ungt fólk, bæði með háskólamenntun og þá sem enn eru í námi. Þeir hafa þá faglegu þekkingu, sem við þurfum á að halda, ásamt nauðsynlegri tungumálakunnáttu til að geta aðlagast samfélaginu, “ segir Rob.
Auðveldur og beinn aðgangur að reyndum EURES ráðgjöfum ásamt áhugaverðum og skemmtilegum kynningum tryggði árangursríkan viðburð og stefna EURES og Ghent háskóli að því að endurtaka leikinn að ári. Frekari upplýsingar: Skoða vefsíðu Ghent háskólans
Hafa samband við Karel De Middeleir, náms- og starfsráðgjafa við Ghent háskóla fyrir upplýsingar um viðburð næsta árs ásamt næstu viðburðum á vegum háskólans. Leita að starfsdegi á EURES viðburðardagatalinu